བོད་གངས་ཅན་པ་ཡོངས་ཀྱི་ཆོས་དང་རིག་གཞུང་རྒྱལ་གཅེས་ཀྱི་བསམ་བློ་གཅིག་ཏུ་བསྒྲིལ་ཐུབ་པ་དེ་༧རྒྱལ་མཆོག་སྐུ་ཕྲེང་བཅུ་བཞི་པ་ཆེན་པོའི་ཐུགས་རྗེ་འཕྲིན་ལས་ལ་བརྟེན་ནས་བྱུང་བ་ཞིག་ཡིན་ཞིང།མཛད་པ་དེ་ཁོ་ནར་བསམ་ནའང་མགོན་པོ་གང་ཉིད་ནི་༧རྒྱལ་མཆོག་སྐུ་ཕྲེང་རིམ་བྱོན་གྱི་ནང་ནས་བོད་མི་རིགས་ལ་མཛད་རྗེས་དང་བཀའ་དྲིན་ཆེ་ཤོས་དེ་ཆགས་ཀྱི་ཡོད།ཕྱི་ལོ་༡༩༦༠ལོར་བཙན་བྱོལ་དུ་ཕེབས་པའི་ངའི་ཕ་རྒན་གྱི་མི་རབས་དེ་ཚོས་མནའ་གན་ཆེན་མོ་ཕུལ་ས་ཡང་མགོན་པོ་གང་ཉིད་རེད་ལ།ད་ཆ་མདོ་དབུས་ཁམས་གསུམ་དུ་གནས་པའི་བོད་མིའི་གོང་བུ་གཅིག་སྒྲིལ་གྱི་ནུས་པའི་འབྱུང་ཁུངས་ཀྱང་མགོན་པོ་གང་ཉིད་ལ་དམིགས་པའི་དད་འདུན་དང་ཡིད་ཆེས་གཡོ་བ་མེད་པ་ཁོ་ནའི་ཁྲོད་ནས་འབྱུང་བཞིན་ཡོད་པ་གསལ་པོ་རེད།